- Som det ser ud nu, får han ikke nogen mén, siger Per Nielsen, der er centerleder i Sydthy Svømmebad til TV Midtvest.

En fireårig dreng blev lørdag fundet livløs i et bassin i Sydthy Svømmebad. Søndag skal han vækkes fra koma. Det oplyser centerlederen i Sydthy Svømmebad til TV Midtvest. - Som det ser ud nu, får han ikke nogen mén. Vi får en endelig status senere i eftermiddag, fortæller han.siger Per Nielsen, der holder sig opdateret på drengens tilstand ved løbende at være i kontakt med den fireåriges forældre. Det var lørdag ved 16-tiden, at der blev slået alarm, efter et par fandt den livløse dreng i vandet. To livreddere udøvede førstehjælp på stedet, inden drengen blev hentet med en lægehelikopter, som fløj ham på Aarhus Universitetshospital. - Ikke noget at sætte en finger på Om aftenen fik Sydthy Svømmebad besøg af en krisepsykolog, der snakkede med personalet om hele oplevelsen. - Vi har været hele forløbet igennem, og der er ikke noget at sætte en finger på. Alle har reageret 100 procent professionelt, siger Per Nielsen. Efter ulykken var meldingen fra politiet til, at der var gode odds for, at drengen ville overleve. - Der er lavet et godt stykke arbejde af livredderen, understregede gårsdagens vagtchef ved Midt- og Vestjyllands Politi Anders Olesen til TV Midtvest. Sydthy Svømmebad er beliggende i Thy i Nordvestjylland.